Vyso bažnyčia
Vyso bažnyčia (vok. Wieskirche), oficialiai Piligrimų bažnyčia nuplaktajam Išganytojui Vyse (vok. Wallfahrtskirche zum Gegeißelten Heiland auf der Wies) – piligrimų bažnyčia, esanti Šteingadene (vok. Steingaden), Aukštutinėje Bavarijoje, Bavarijos žemėje, Vokietijoje. Bažnyčia išsiskiria savo puošniu vidumi. Bažnyčia priklauso Augsburgo vyskupystei. Bažnyčios globėju laikomas Juozapas iš Nazareto. 1983 m. įtraukta į UNESCO Pasaulio paveldo sąrašą.